Quan istos conchuntos s'estabilizoron, sustituyoron a tuba por o contrabaixo, o bombo e os platiellos por a batería y se i adhibió lo piano. Ista yera la formación d'a Original Dixieland Jazz Band, un grupo blanco que emplegó a palabra jazz por primera vegata, en 1917. Tanto por repertorio como por instrumentación, armonia y más que más por a improvisación (base caracteristica d'o jazz) s'ha evolucionato dica plegar, en os anyos 80 y 90 d'o sieglo XX, a una fusión d'estilos muit diversos. Asinas, chunto con cantas populars u d'operetas y musicals de Broadway, o jazz encorporó, a partir de 1920, composicions pensatas especificament ta estar entrepitatas por istos conchuntos.